Benefits of dry ginger: এই শীতে সুস্থ থাকতে সঙ্গে রাখুন শুকনো আদার তৈরি এই পানীয়

জাওয়াদের জেরে যেভাবে নাছোর বৃষ্টিতে ভিজেছে শহর তাতে এক ধাপে অনেকটাই নেমে গিয়েছে পারদ। তাই এই বৃষ্টির ভেজা, স্যাতস্যাতে আবহাওয়ায় ঠান্ডা লেগে যাতে বাড়াবাড়ি না হয়ে যায় সেদিকে নজর রাখতে হবে। শুধু তো ঠান্ডা লেগে সর্দি, কাশি বা জ্বর নয় আবাহাওয়ার এই ,তারতম্য হজমের সমস্যাতেও ভোগেন অনেকে। তাই এই সব সমস্যা থেকে নিজেকে বাঁচিয়ে রাখতে আয়ুর্বেদের এই ঘরোয়া টোটকা দারুণ কাজের। আদার তৈরি এই ঘরোয়া টোটকার কথা তাঁর ইনস্টাগ্রাম অ্যাকাউন্টে শেয়ার করেছেন আয়ুর্বেদ বিশেষজ্ঞ ডা দিক্ষা ভাবসার।দারুণ এই আদার কনককশন বাড়িতে বানিয়ে ফেলুন এভাবে-

View this post on Instagram

A post shared by Dr Dixa Bhavsar (@drdixa_healingsouls)

প্রথমে একটি পাত্রে ১ লিটার খাওয়ার জল নিয়ে নিন। এবার এই জলে আধ চা চামচ শুকনো আদা জলে দিয়ে ভাল করে জল ফুটিয়ে নিন। জলের ১/৪ অংশ ফুটে গেলে পাত্রটি গ্যাস থেকে নামিয়ে নিন। এবার এই জল একটি বোতলে ভর্তি করে নিন। এবার ঠান্ডা লাগলে কিংবা পেটের কোনও সমস্যা হলে এই জলে খেতে থাকুন।

এই মিশ্রণ খেলে আপনার খাবারের হজমে সুবিধে হবে। ওজন নিয়ন্ত্রণে রাখবে। শরীরের রোগ প্রতিরোধ ক্ষমতা বাড়িয়ে তুলবে। পাশাপাশি গ্যাস, পেট ফোলা, পেটে ব্যাথা সারিয়ে তুলবে।

আয়ুর্বেদে শুকনো আদাকে শুঁথি বলা হয়। তাজা আদার তুলনায় এই ড্রাই জিঞ্জার সহজপ্রাচ্য।

সর্দি, কাশির সমস্যায় টাটকা আদার তুলনায় এই শুকনো আদা আরও ভাল কাজ করে।

তাই এই শুকনো আদা গোটা বছরই মসলা ও ঔষুধি হিসেবে ব্যবহার করা যেতে পারে।